Mike
McBride
&erik.kjaer.pedersen.role;

# Dokumentvariabler

En variabel er en enkel måde at lade &kword; ændre dokumentet på en meget specifik måde for at reflektere dokumentets eller rapportens foranderlige natur.

En variabel kan være et tal (såsom et sidenummer, det totale antal sider i dokumentet, osv.), et udvalg af ord (kundens navn, produktnavnet, dokumentets filnavn, osv.) en dato, et tidspunkt, eller næsten hvad du vil.

Når en variabel er defineret, tilføjes en pladsholder til dokumentet. &kword; erstatter pladsholderen med værdien som variablen har hver gang pladsholderen bruges.

Variabler kan enten være faste (hvilket betyder at når de er tilføjet, så ændres deres værdier ikke), eller variable (når pladsholderen opdateres af &kword; for at svare til variablens nuværende værdi).

Dette kapitel indledes med nogle eksempel på variabler som ofte bruges (dato, tid, og sidenummer), og gennemgår derefter de tilbageværende variabler som er tilgængelige. Tilsidst beskrives hvordan egne variabler kan laves i dokument.

## Dato og tid

Mange breve, rapporter og dokumenter indeholder information om den dato og det tidspunkt de svarer til. Dato- og tidsinformation kan angive hvornår dokumentet oprettedes (hvilket forbliver fast så længe dokumentet findes), eller også kan dato og tid angive den seneste ændring (hvilket ændres for hver dag som går).

&kword; tillader både faste og variable datoer og tider i dokumentet.

### Indsæt dato

For at indsætte en dato i dokumentet, placeres markøren blot i tekstfeltet hvor datoen skal tilføjes og vælg Indsæt Variabel Dato i menulinjen. Dette viser adskillige muligheder. For at indsætte dagens dato vælges en af to miligheder Denne dato (fast) og Denne dato (variabel).

Denne dato (fast)

  At vælge dette indsætter dagens dato ved markørens nuværende position. Datoen bestemmes ved at læse af maskinens ur. Når det er indtaste, bliver værdien ikke ændret, også selvom &kword; blive bedt om at opdatere dokumentvariablerne.

  Dette er ideelt for datoer hvor dokumentet blev oprettet, eller når data fra dagens arbejde tilføjes til en rapport. Sammenlign dette med Denne dato (variabel).

Denne dato (variabel)

  Valg af dette indsætter dagens dato ved markørens nuværende position. Datoen bestemmes ved at læse maskinens ur. Værdien ændres når &kword; bliver bedt om at opdatere dokumentvariablerne.

  Dette er ideelt for alle steder i dokumentet hvor dagens dato altid skal være. Sammenlign dette med Denne dato (fast).

Når datoen er valgt, vises en dialog.

Det øverste dropned-felt afgør variablens layout. Du kan vælge:

Lokalt datoformat

  Dette indsætter datoen med formatet som angives i kontrolcentret.

  For at vælge dette, skal du blot sikre dig at det øverste dropned-felt siger Lokalt datoformat. En forhåndsvisning af datoen ses under afkrydsningsfeltet O.k.. Hvis du er tilfreds, klik så på O.k.

Præformaterede datostrenge

  &kword; levereres med 19 fordefinerede datostrenge. Disse fordefinerede strenge er alt der behøves i det fleste tilfælde. Vælg blot den fordefinerede streng i det øverste dropned-felt. En forhåndsvisning af datoen ses under afkrydsningsfeltet O.k.. Hvis du er tilfreds, klik så på O.k.

Egen streng

  Hvis et passende format for datoen ikke kan findes, er det muligt at oprette egne datoformatstrenge.

  En datoformatstreng består af en liste med bogstaver og tal som følger særlige regler (som beskrives nedenfor) for at oprette den fuldstændige datoen.

  Datoformatstrengen består af pladsholdere og afgrænsere. Pladsholderne defineres i følgende tre tabeller.

  Dage

  Pladsholdere for dag | d | dd | ddd | dddd
  Eksempel | 6 | 06 | tor | Torsdag

  Måneder

  Pladsholdere for måned | M | MM | MMM | MMMM
  Eksempel | 3 | 03 | Mar | marts

  År

  Pladsholdere for år | yy | yyyy
  Eksempel | 02 | 2002

  Kombinér blot pladsholdererne med almindelig tekst (afgrænsere) for at oprette fuldstændige datostrenge.

  For eksempel:

  MM/dd/yyyy oversættes til 01/06/2004

  og

  MMMM d, yyyy bliver Januar 6, 2002

  Bemærk at kun pladsholdererne ændres. Mellemrum, kommategn, bindestreg og anden tekst forbliver uforandret.

  Det er vigtigt at huske at pladsholdererne er versalfølsome. DD er ikke en pladsholder, kun dd.

  For at oprette en egen datostreng, markeres afkrydsningsfeltet Egen.

  Skriv nu pladsholdere og afgrænsere i det øverste dropned-felt. Alternativt kan formatet vælges i dropned-feltet Indsæt:, og pladsholderen indsættes i datoformatstrengen ved markørens position.

Der er et spinfelt som hedder Korrigér i dage. Du kan bruge dette til at justere datoen opad eller nedad en eller flere dage fra nuværende dato.

En forhåndsvisning af nuværende datostreng ses over knappen O.k. Klik på O.k. når datoformatstrengen er rigtig for at indsætte variablen i dokumentet.

Så snart en dato er indsat i dokumentet, kan den omformateres til en anden layout og ændres mellem fast og variabel dato. Klik blot en gang med højre museknap på datoen. En lille menu vises. Vælg Ændr variabel til, så vises en undermenu. Vælg ny variabel eller layout i menuen, så opdateres variablen med det samme.

Der er yderligere tre datoer som du kan indsætte i dit dokument:

Dato for seneste udskrift

  At vælge dette indsætter den dato dokumentet som senest blev udskrevet på markørens nuværende position.

Dato da filen oprettedes

  At vælge dette indsætter den dato dokumentet blev oprettet på markørens nuværende position.

Dato da filen ændredes

  At vælge dette indsætter den dato dokumentet senest blev ændret på markørens nuværende position.

### Indsæt tidspunkt

For at indsætte tiden i dokumentet, placeres markøren i tekstfeltet hvor tiden skal tilføjes og vælg Indsæt VariabelTid i menulinjen. Dette viser to punkter: Nuværende tid (fast) og Nuværende tid (variabel).

Nuværende tid (fast)

  Valg af dette indsætter det tidspunktet ved markørens nuværende position. Tiden bestemmes ved at læse af maskinens ur. Når det er skrevet ind, bliver værdien ikke ændret, selv ikke hvis &kword; bliver bedt om at opdatere dokumentvariablerne.

  Dette er ideelt til tidsstempling. Sammenlign dette med Nuværende tid (variabel).

Nuværende tid (variabel)

  Valg af dette indsætter tiden ved markørens nuværende position. Tiden bestemmes ved at læse maskinens ur. Værdien ændres når &kword; bliver bedt om at opdatere dokumentvariablerne.

  Dette er ideelt for alle steder i dokumentet hvor den nuværende tid altid skal være. Sammenlign dette med Nuværende tid (fast).

Dette viser en dialog.

Det øverste dropned-felt afgør variablens layout. Du kan vælge:

Lokalt format

  Dette indsætter tiden med formatet som angives i kontrolcentret.

  For at vælge dette, sørg blot for at det øverste dropned-felt lyder Lokalt format. En forhåndsvisning af nuværende tidstreng ses over knappen O.k. Hvis du er tilfreds, så klik på O.k.

Præformaterede tidsstrenge

  &kword; levereres med 6 fordefinerede tidsstrenge. Disse fordefinerede strenge er alt som behøves i de fleste tilfælde. Vælg blot den fordefinerede streng i det øverste dropned-felt. En forhåndsvisning af tidsformatet ses over knappen O.k. Hvis du er tilfreds, så klik på O.k.

Egen streng

  Hvis et passende format ikke kan findes, er det muligt at oprette egne formatstrenge.

  En tidsformatstreng består af en liste med bogstaver og tal som følger særlige regler (som beskrives nedenfor) for at oprette den fuldstændige tid.

  Tidsformatstrengen består af pladsholdere og afgrænsere. Pladsholdererne defineres i følgende fem tabeller.

  Timer

  Pladsholdere for timer | h | hh
  Eksempel | 6 | 06

  Minutter

  Pladsholdere for minutter | m | mm
  Eksempel | 3 | 03

  Sekunder

  Pladsholdere for sekunder | s | ss
  Eksempel | 2 | 02

  Millisekunder

  Pladsholdere for millisekunder | zzz
  Eksempel | 022

  Sekunder

  Pladsholdere for AM/PM | ap | AP
  Eksempel | am | AM

  Kombinér blot pladsholderne med almindelig tekst (afgrænsere) for at oprette fuldstændige tidsstrenge.

  For eksempel:

  hh:mm:ss bliver 06:23:13

  og

  h:mm ap bliver 6:23 fm

  Bemærk at kun pladsholderne ændres. Mellemrum, kommategn og anden tekst forbliver uforandret.

  Det er vigtigt at huske pladsholderne er versalfølsome. HH er ikke en pladsholder, kun hh.

  For at oprette en egen tidsstreng, markeres afkrydsningsfeltet Egen.

  Indtast pladsholdere og afgrænsere i det øverste dropned-felt. Alternativt kan formatet vælges i dropned-feltet Indsæt:, og pladsholderen indsættes i tidsformatstrengen ved markørens position.

  En forhåndsvisning af nuværende tidsstreng ses under afkrydsningsfeltet Egen. Klik på O.k. når tidsformatstrengen er rigtig for at indsætte variablen i dokumentet.

En forhåndsvisning af nuværende tidsstreng ses under afkrydsningsfeltet Egen. Klik på O.k. når tidsformatstrengen er rigtig for at indsætte variablen i dokumentet.

Så snart tiden er indsat i dokumentet, kan den omformateres til en anden layout og ændres mellem fast og variabel tid. Klik blot en gang med højre museknap på tiden i dokumentet. En lille menu vises. Vælg Ændr variabel til, så vises en undermenu. Vælg ny variabel eller layout i menuen, så opdateres variablen med det samme.

## Sidenummerering

Det er nemt at tilføje sidenumre i &kword;.

Der er fem variabler som har med sidenumre at gøre: Sidenummer, Antal sider, Kapiteloverskrift, Næste side og Foregående side.

For at indsætte sidenummeret for den nuværende side, placeres markøren hvor du vil have sidenummeret og vælg Indsæt VariabelSide Sidenummer i menulinjen. Sidenummeret indsættes ved markørens nuværende position.

For at indsætte totalt antal sider, placeres markøren hvor du vil have variablen og vælg Indsæt Variabel Side Antal sider i menulinjen. Det totale antal sider indsættes.

For at indsætte kapiteloverskriften, placeres markøren hvor du vil have variablen og Indsæt Variabel Side Kapiteloverskrift vælges i menulinjen. Kapiteloverskriften indsættes så.

Ved at vælge Indsæt VariabelSide Næste side i menulinjen, indsættes en reference til sidenummeret efter nuværende side vil blive indsat ved markørens nuværende position.

På lignende måde, ved at vælge Indsæt VariabelSide Foregående side i menulinjen, indsættes en reference til sidenummeret før nuværende side vil blive indsat ved markørens nuværende position.

Sidenumre opdateres dynamisk mens dokumentet redigeres.

Det er ofte bedst at placere sidenummer i sidhoved eller sidefod. Dette sikrer at hver side har et sidenummer på et passende sted.

## Sektionstitel

Du kan indsætte kapiteloverskrifter hvor som helst i dokumentet ved at vælge Indsæt VariabelSide Kapiteloverskrift i menulinjen.

&kword; afgør kapiteloverskriften ved at begynde at søge øverst på den nuværende side. Den første paragraf med stilen Hoved 1 er kapiteloverskriften. Hvis der ikke er nogle paragraffer på den nuværende side, så udfører &kword; samme søgning på tidligere sider, indtil en kapiteloverskrift findes.

## Andre variabler

&kword; sørger for andre ofte bruge variabler som du måtte finde nyttige. Dette sæt variabler er dokumentspecifikke. Du kan indsætte disse variabler ved at vælge Indsæt Variabel Dokumentinformation i menulinjen. Dette viser en liste med variabler. Variablerne beskrives nedenfor.

Variabel | Eksempel | Detaljer
--- | --- | ---
Forfatternavn | Per Smed | Navnet på forfatteren som angivet i Dokument information feltet.
By | Albertslund | Byen som angivet i feltet Dokumentinformation.
Firma | &kde; | Firmaets navn som angivet i feltet Dokumentinformation.
Land | Danmark | Landets navn som angivet i feltet Dokumentinformation.
Mappenavn | /home/per/kword | Dette er mappenavnet for dokumentet. Filnavnet indgår ikke i mappenavn-variablen.
Mappe og filnavn | /home/per/kword/Resume.kwd | Mappen og filnavnet for den nuværende fil.
Dokumentresumé | Dette er et aktuelt resumé. | Sammendraget af dokumentet som angivet i feltet Dokumentinformation.
Dokumentnøgleord | Resumé, job, ansøgning | Dokumentets nøgleord som angivet i feltet Dokumentinformation.
Dokumentets emne | Mit resumé. | Dokumentets emnelinje som angivet i feltet Dokumentinformation.
Dokumenttitel | Mit resumé | Dokumentets titel som angivet i feltet Dokumentinformation.
E-mail | per@kde.org | E-mail-adressen for forfatteren som angivet i feltet Dokumentinformation.
Fax | Hvilket som helst gyldigt telefonnummer | Telefaxnummeret som angivet i feltet Dokumentinformation.
Filnavn | Resume.kwd | Filens fuldstændige navn.
Filnavn uden filendelse | Genoptag | Filnavnet uden endelse (oftest .kwd).
Initialer | JCU | Initialerne som angivet under forfatter i feltet Dokumentinformation.
Postnummer | Hvilket som helst gyldigt postnummeret | Postnummeret som angives i feltet Dokumentinformation.
Gade | Nørregade 9 | Gadeadressen som angivet i feltet Dokumentinformation.
Telefon (arbejde) | Hvilket som helst gyldigt telefonnummer | Telefonnummeret som angivet i feltet Dokumentinformation.
Telefon (privat) | Hvilket som helst gyldigt telefonnummer | Telefonnummeret som angivet i feltet Dokumentinformation.
Titel | Direktør for informationssystemet | Titlen som angivet under forfatter i feltet Dokumentinformation.

Desuden er der talrige variabler i undermenuen Statistik til at indsætte antal ord, linjer, rammer, osv. Variablerne skulle være selvforklarende.

Ikke initierede variabler ses som <ingen>, indtil du definerer deres værdi i feltet Dokumentinformation.

## Egne variabler

&kword; har mange fordefinerede variabler. Du kan dog støde på dokumenter hvor det ville være rart at definere egne variabler for dokumentet.

Du kan oprette et ubegrænset antal variabler for hvert dokument, ved brug af egne variabler.

### Opret en ny egen variabel

For at oprette en ny egen variabel, placeres markøren på stedet i dokumentet hvor den nye variabel skal tilføjes.

Vælg Indsæt VariabelEgen Ny i menulinjen. Det viser en dialog.

Indtast variabelnavnet og dens nuværende værdi i dropned-feltet som kommer frem.

Klik på O.k. for at oprette det nye variabelnavn og indsæt det på markørens nuværende position. Klik på Annullér for at afbryde og ikke oprette en ny variabel.

Det er nu muligt at indsætte denne nye variabel på et hvilket som helst sted i dokumentet.

### Redigér værdien for en egen variabel

For at variabler skal være nyttige, skal du kunne give dem en værdi, og let kunne ændre værdien. For at ændre værdien på en variabel:

Vælg Værktøjer Egne variabler... i menulinjen. Dette viser en dialog.

Hver egen variabel har en linje i denne tabel. Den første søjle er navnet på variablen, og den andre søjle er værdien.

For at ændre værdien på en variabel, klikkes blot i tekstfeltet til højre for variabelnavnet. Indtast den ønskede værdi.

Når alle ændringer er færdige, klikkes blot på O.k. og alle variabler opdateres så.

### Indsæt en egen variabel

For at indsætte en ny egen variabel, vælges Indsæt VariabelEgen i menulinjen. Den egne variabel er på en liste i undermenuen. Klik på variablens navn så indsætter &kword; den, med dens nuværende værdi, på markørens position.

## Opdatering af alle variabelværdier

Du kan bede &kword; om at alle variabelværdier skal opdateres (for at være sikker på at alle variabler er sat til deres nuværende værdier). Dette er især vigtigt for datoer og tider.

Vælg blot Indsæt Variabel Opdatér alle variabler i menulinjen.

## Opdatér en dato- eller tidsvariabelværdi

Du kan bede &kword; om at opdatere en enkel dato- eller tidsværdi, og lade de øvrige være.

Placér blot markøren på variablen som du vil opdatere, og klik med højre museknap. Vælg Ændr variabel til. En lille menu vises, som angiver flere nye formateringsmuligheder for dato eller tid, og muligheden for enten at ændre dato eller tid til faste eller variable formater. Vælg blot den nye valgmulighed, så opdateres denne variabel.