# Indstilling af &kexi;

Dette kapitel beskriver hvordan du kan indstille &kexi; til at passe dine egne behov og ønskemål.

## Vindueslayout

&kexi; sørger for en multipel dokumentgrænseflade (MDI). Det betyder at du kan have flere databaseobjekter (såsom tabeller, spørgsmål, formularer og scripter) åbne samtidigt i samme hovedvindue i &kexi;. Hvert databaseobjekt vises i et delvindue i hovedvinduet.

Der er mulighed for at vælge to flerevinduestilstande, hvilket muliggør et valg af hvordan delvinduer håndteres og vises. De to valgmuligheder er:

- IDEA-tilstand, og

- Underrammetilstand.

De beskrives i følgende to afsnit. Du kan ændre vinduestilstand i undermenuen Flervinduestilstand af menuen Vindue. Bemærk at ændring af vinduestilstand kræver at &kexi; genstartes inden den nye tilstand får virkning.

### IDEA-tilstand

IDEA-tilstand er den sædvanlige flerevinduestilstand, og kan være bekendt fra andre &kde;-programmer. I denne tilstand vises et enkelt delvindue maksimeret inde i &kexi;s hovedvindue af gangen. En fanebladslinje, som indeholder et faneblad for hvert delvindue, gør det muligt at vise andre delvinduer ved blot at klikke på tilsvarende faneblad.

### Underrammetilstand

I underrammetilstand, vises delvinduer i &kexi;s hovedvindue, men de behøver ikke være maksimerede inde i det. For at bruge underrammetilstand skal du vælge Vindue, Flerevinduestilstand, Underrammetilstand i menuen.

Hvert delvindue har en navneliste med knapper for at maksimere, minimere og lukke det. De kan også flyttes og deres størrelse ændres indeni hovedvinduet på almindelig vis (de kan for eksempel flyttes ved at klikke på og trække titellinjen).

Knapperne virker på følgende måde: Knappen længst til højre lukker delvinduet. Knappen til venstre maksimerer delvinduet. Bemærk at det gør at knapperne flyttes længst oppe til højre i hovedvinduet, ovenfor Egenskabseditoren hvis den er åben. Næste knap til venstre skifter delvinduet mellem maksimeret og genoprettet.

Knappen længst til venstre frikobler delvinduet, hvilket gør det muligt at flytte ud det ud af hovedvinduet. For mere information om at dokke eller frikoble vinduer, se næste afsnit.

## Dokning og frikobling af vinduer

Som standard vises panelerne Projektnavigering og Egenskaber som en del af &kexi;s hovedvindue. Det er muligt at frikoble hvert panel, så det vises i et separat vindue. Når det er koblet fri, er det muligt at dokke panelet så det igen vises i hovedvinduet.

I underrammetilstand er det også muligt at frikoble delvindue. Et delvindue som viser en databasetabel kan for eksempel kobles fri, hvilket gør det muligt at maksimere delvinduet som viser tabellen på skærmen.

Det kan være nyttigt at koble et vindue frit ved brug af:

- en lille skærm,

- store tabeller, forespørgsler eller formularer, og/eller

- mere end en billedskærm.

### Dok og frigør sidepaneler

Sidepanelerne Projektnavigering og Egenskaber kan kobles fri ved enten at:

- dobbeltklikke på 'greblinjen' længst oppe i panelet, eller

- klikke en gang på pilen længst oppe i panelet ved siden af krydset.

Når panelvinduerne er frikoblede kan de dokkes i hovedvinduet igen på en lignende måde som de blev koblet fri:

- dobbeltklikke på 'greblinjen' længst oppe i vinduet, eller

- klikke en gang på pilen længst oppe i panelet ved siden af krydset.

### Dokning og frikobling af delvinduer

Delvinduer kan kun dokkes og frikobles i underrammetilstand.

I underrammetilstand kan delvinduer kobles fri ved at:

- højreklikke på fanebladslinjen, på fanebladet som svarer til vinduet som skal kobles frit, og vælge Dok ikke, eller

- højreklikke på delvinduets navnelist og vælge Dok ikke, eller

- hvis delvinduet ikke er maksimeret, klikke på pilen i delvinduets øverste højre hjørne (ved siden af delvinduets knapper til at minimere, maksimere og lukke),

- hvis delvinduet er maksimeret, at klikke på pilen til højre for menulinjen (ved siden af delvinduets knapper til at for minimere, maksimere og lukke).

For at dokke et delvindue, højreklikkes i fanebladslinjen på fanebladet som svarer til vinduet som skal dokkes, og der vælges Dok.