Pamela
Robert

    pamroberts@blueyonder.co.uk

Raphael
Langerhorst

    raphael.langerhorst@kdemail.net

Anne-Marie
Mahfouf

    annemarie.mahfouf@free.fr

&erik.kjaer.pedersen.role;

# Formatering af regneark

## Celleformat

For at ændre format og udseende af markerede celler, rækker eller søjler bruges punktet Celleformat... i menuen Format eller fra menuen som vises med højre museknap.

Sammenhængsafhængig menu som vises med højre museknap.

Dette viser dialogen Celleformat som har flere faneblade:

### Dataformater og repræsentation

Dataformatside.

Fanebladet Dataformat i dialogen Celleformat, lader dig styre hvordan værdier i cellen vises.

Øverste del af denne siden lader dig vælge formatet som bruges ved visning af numeriske værdier, dato eller tider. En Forhåndsvisningsrude tillader dig at se virkningen af det nye format.

Du kan indstille samme dataformat for en række eller søjle ved at markere rækken eller søjlen og kalde dialogen Celleformat med højre museknap.

Du kan øge den decimale præcision for et hvilket som helst tal med formaterne Generisk, Nummer, Procent, Valuta eller Videnskablig med ikonen Øg decimal precision i formatværktøjslinjen.

Du kan mindske den decimale præcision for et hvilket som helst tal med formaterne Generisk, Nummer, Procent, Valuta eller Videnskablig med ikonen Mindske decimal præcision i formatværktøjslinjen.

Generisk

  Dette er standardformatet og &kspread; detekterer automatisk den egentlige datatype afhængig af nuværende data i cellen. Normalt højrejusterer &kspread; nummer, dato og tider i en celle, og venstrejusterer alt andet.

  Hvis det generiske format ikke passer dig kan du skifte til et specifikt format blandt valgmulighederne nedenfor.

Nummer

  Notationen for tal bruger den notation som du vælger globalt i Kontrolcentret med Region og tilgængelighed Land/region og sprog Tal. Tal højrejusteres sædvanligvis.

Procent

  Når du har et nummer i nuværende celle og ændrer celleformat fra Generisk til Procent, multipliceres den nuværende celles nummer med 100 %.

  Hvis du for eksempel skriver 2 og indstiller celleformatet til Procent, bliver tallet 200 %. Ved at skifte tilbage til Generisk celleformat stilles det tilbage til 2.

  Du kan også bruge procentikonen i formateringsværktøjslinjen.

Penge

  Valutaformatet konverterer tal til valutanotation med indstillingerne som er fastsat globalt i kontrolcentret i Region og tilgængelighed Land/region og sprog Valuta. Valutasymbolet vises, og præcisionen bliver den som er indstillet i kontrolcentret.

  Du kan også bruge valutaikonen i formateringsværktøjslinjen til at indstille celleformatet så det ser ud som din nuværende valuta.

Videnskablig

  Det videnskabelige format ændrer tallet så videnskabelig notation bruges. For eksempel ændres 0,0012 til 1,2E-03. Ved at gå tilbage til Generisk celleformat vises 0,0012 igen. Det generiske celledataformat beholder ikke videnskablig notation, så hvis du vil have denne notation skal du angive det med dette menupunkt.

Brøkdel

  Brøkformatet ændrer tallet til et brøk. Eksempelvis kan 0,1 ændres til 1/8, 2/16, 1/10, &etc;. Du definerer brøkens type ved at vælge den i feltet til højre. Hvis den nøjagtige brøk ikke er mulig med brøktilstanden du vælger, vælges den nærmeste mulige værdien. Hvis vi eksempelvis har 1,5 som tal, og vælger Brøk og Sekstendedele 1/16, er teksten som vises i cellen "1 8/16", hvilket er en nøjagtig brøk. Hvis du har 1,4 som tal i cellen og vælger Brøk og Sekstendedele 1/16, viser cellen "1 6/16", hvilket er den nærmeste sekstendedelsbrøk.

Dataformat

  Når du skriver en dato ind skal du bruge et af formaterne som er indstillet i kontrolcentret under Region og tilgæneglighed Land/region og sprog Tid og dato. Der er to formater som indstilles der: datoformatet og det korte datoformat.

  Et tilfældigt naturligt tal NN transformeres til datoen den 30. december 1899 (som er 0) med antal dage NN tilføjet. Hvis du for eksempel har en celle med 100 og du vælger Dataformat -> Dato, vises "1900-04-09" i cellen, hvilket er 100 dage efter 30. december 1899. Startdato er to dage for tidligt eftersom der var en fejl i Lotus 123, som forblev på samme måde i Excel for at beholde samme funktion. Det er alligevel kun nogle få som behøver at regne fra 1. januar 1900, og at for eksempel tilføje 9 dage til 1. november 2000 giver dig 10. november 2000, så alle normale beregninger med dato er rigtige.

  Når en celle er i datoformat kan du trække cellen nedad som du gør med tal så får følgende celler også datoer, hvor hver dato øges med en dag.

Tidsformat

  Dette formaterer celleindholdet som en tid. For at indtaste en tid skal du bruge Tidsformat som indstillet i kontrolcentret under Region og tilgæneglighed Land/region og sprog Tid og dato. I dialogen Celleformat kan du indstille hvordan tiden skal vises ved at vælge et af de tilgængelige tidsformater. Standardformat er systemformatet som indstillet i kontrolcentret. Når tallet i cellen ikke giver mening som en tid, viser &kspread; 00:00 med det globale format du har i kontrlcentret.

Tekst

  Dette formaterer celleindholdet som en tekst. Dette kan være nyttigt hvis du ønsker at et tal skal behandles som tekst i stedet for et tal, for eksempel for et postnummer. At indstille et nummer med tekstformat venstrejusterer det. Når tal formateres som tekst kan de ikke bruges i beregninger eller formler. Dette ændrer også hvordan cellen justeres.

Brugervalgt

  Virker ikke endnu. Kommer til at blive aktiveret i næste udgave.

Nederste del af siden Dataformat lader dig tilføje et Præfiks: såsom et $ symbol i begyndelsen af hver værdi, eller et Postfiks: såsom " kr" i slutningen. Du kan også styre hvor mange cifre som vises efter decimalkommaet for numeriske værdier, om positive værdier vises med et indledende plustegn og om negative værdier vises med rød farve.

### Skrifttype og tekstindstillinger

Skrifttypeside.

Siden Skrifttype lader dig vælge skrifttypefamilie, stil, størrelse og farve for nuværende celle, inklusive nogle yderligere tilvalg såsom understreget eller overstreget tekst. Den nederste del af siden viser en forhåndsvisning af det valgte tekstformat.

Standardskrifttype indstilles for alle celler i menuen Format Stilhåndtering med stilen som for øjeblikket bruges.

Stil:

  Vælg skrifttypens stil for cellerne som for øjeblikket er markerede. Når du markerer flere celler med forskellige stiler, stilles den viste stil ind til Varierende (ingen ændring) og ved at efterlade den sådan beholdes alle de nuværende stilindstillinger for hver celle. At for eksempel ændre til Romersk ændrer alle markerede cellers tekststil til Romersk.

Størrelse:

  Vælg tegnstørrelse for cellerne som for øjeblikket er markerede. Når du markerer flere celler med forskellige størrelser, stilles den viste størrelsen ind til (ingen værdi vises) og ved at efterlade den sådan beholdes alle de nuværende størrelsesindstillinger for hver celle. At for eksempel ændre til 14 ændrer alle markerede cellers tegnstørrelse til 14.

Vægt:

  Vælg skrifttypens vægt for cellerne som for øjeblikket er markerede. Når du markerer flere celler med forskellige vægter, stilles den viste vægt ind til Varierede (ingen ændring) og ved at efterlade den sådan beholdes alle de nuværende vægtindstillinger for hver celle. At for eksempel ændre til Fed type ændrer alle markerede cellers tekstvægt til Fed type.

Farve:

  Vælg farve for den nuværende celles tekst. Ved at klikke på farvelinjen får du KDE's sædvanlige farvevalgsdialog frem, hvor du kan vælge den nye farve.

Understreget

  Understreger teksten i nuværende markerede celler hvis det er afkrydset. Det er det ikke som standard.

Streg over

  Teksten i nuværende celler bliver overstreget hvis dette er afkrydset. Det det er ikke som standard.

### Tekstposition og rotation

Positionsside.

I fanebladet Position kan du styre positionen af tekst inde i en celle ved at gøre passende valg i afsnittene Vandret og Lodret, eller ved at vælge værdien for Indrykning. Du kan også lade tekst vises lodret i stedet for vandret, eller til og med i en vinkel.

Vandret

  Indstil indholdets vandrette position i cellen. Standard indstilles fra det dataformat du vælger. Venstre betyder at indholdet vises til venstre i cellen. Centreret betyder at indholdet er i midten vandret i cellen. Højre betyder at indholdet vises til højre i cellen.

Lodret

  Indstil indholdets lodrette position i cellen. Øverst betyder at indholdet vises længst oppe i cellen, Midten betyder at indholdet er i midten lodret i cellen. Underst betyder at indholdet vises længst nede i cellen.

Teksttilvalg

  Dette er kun tilgængeligt når rotationen er 0°. Linjebrudt tekst bryder teksten så den passer i den tidligere cellestørrelse. Hvis dette ikke er markeret, forbliver teksten på en linje.

  Lodret tekst viser teksten lodret.

Rotation

  Teksten vises orienteret med vinklen du indstiller her. Positive værdier flytter den mod uret og negative værdier flytter den med uret.

Flet celler sammen

  Hvis dette markeret får det samme effekt som Data Sammenflet celler. Mindst to sammenhængende celler skal være markerede. De sammenhængende celler sammenflettes så til en større.

  Når en sammenflettet celle markeres og dette afmarkeres, vender cellerne tilbage til deres oprindelige størrelser ligesom inden de blev sammenflettet. Det får samme effekt som Data Opdel celle.

Indryk

  Indstil hvor meget indrykning som bruges i cellen når du vælger menuvalgmulighederne Format Øg indrykning eller Format Mindsk indrykning.

Cellestørrelse

  Her indstiller du cellens størrelse, enten en egen bredde og højde eller standardbredde og -højde.

### Cellekant

Kantside.

Fanebladet Kant lader dig indstille udseendet af cellekanterne. Hvis du har valgt mere end en celle kan du bruge forskellige stiler på kanter mellem cellerne og de som omgiver det markerede område.

Vælg først mønster og farve i afsnittet Mønster i fanebladet Kant og anvende derefter dette på forskellige dele af kanten ved at klikke på en passende knap i afsnittet Kant, eller på en af knapperne i Forudvalgt. Den venstre knap i Forudvalgt rydder for alle tidligere anvendte kanter. Bemærk at du også kan tilføje en diagonal linje som går gennem cellerne.

### Cellebaggrund

Baggrundsside.

Cellens baggrundsmønster og farve kan vælges på siden Baggrund.

Vælg blot det ønskede mønster, og vælg derefter mønstrets farve og baggrundsfarven.

Længst nede på siden ser du en forhåndsvisning af den indstillede cellebaggrund.

### Cellebeskyttelse

Cellebeskyttelsesside.

Du kan ændre måden som indholdet i en celle er beskyttet på siden Cellebeskyttelse.

Alle celler beskyttes som standard (det betyder at celleindholdet ikke kan ændres), og for at cellebeskyttelse skal være aktiv skal du også beskytte arket med menuen Værktøjer Beskyt arbejdsark... og sørge for et kodeord. Du kan også skjule cellens formel for at beskytte måden du beregner formlen. Dette kræver også at bladet er beskyttet for at virke. Du kan skjule celleindholdet med Skjul alt, og igen kræves det at arket er beskyttet. Du kan få styr på mere om alle indstillingerne i kapitlet Avanceret brug af &kspread; under afsnittet Beskyttelse.

Skjul alt

  Dette skjuler celleindholdet og virker kun når bladet er beskyttet hvilket betyder at ændring af en celles Skjul alt-attribut ikke har nogen virkning med mindre cellen er beskyttet. Om cellen selv er beskyttet eller ikke spiller ingen rolle.

  Skjul alt.

  Når Skjul alt er markeret, er Beskyttet og Skjul formel deaktiverede, eftersom når bladet er beskyttet skjuler Skjul alt celleindholdet og formlen og maskerer og beskytter på den måde cellens indhold.

Beskyttet

  Hvis markeret, er celleindholdet beskyttet. Dette er standardopførslen. Du skal beskytte hele arket med menuen Værktøjer Beskyt dokument Beskyt arbejdsark... for at det skal virke. Når en celle er beskyttet kan dens indhold ikke ændres.

Skjul formel

  Hvis dette er markeret er cellen stadigvæk synlig. Dens indhold vises dog ikke i formellinjen. At skjule formlen virker kun for celler som indeholder formler, så brugeren ikke kan se formlen. Arket skal også være beskyttet for at dette skal virke.

Udskriv ikke tekst

  Hvis du markerer Udskriv ikke tekst skrives cellens tekst ikke ud. Dette er normalt ikke markeret, hvilket betyder at celleindholdet altid normalt skrives ud.

## Betingede cellegenskaber

Du kan også ændre udseende på en celle afhængig af den værdi den indeholder, hvilket for eksempel er nyttigt hvis du bruger &kspread; til at holde styr på husholdningsudgifter og vil farvelægge alle værdier som er større end, lad os sige, 5 000 kr.

For at gøre dette markeres cellerne og derefter vælges Betingede celleegenskaber... i menuen Redigér. Dette får dialogen Betingede celleegenskaber frem, hvor du kan angive skrifttype og farve på en celle som skal ændres når værdien opfylder en eller flere betingelser. Bemærk at den anden og tredje betinge gælder kun hvis de tidligere betingelser ikke er opfyldt.

Brug Ryd Betingede celleegenskaber i menuen Redigér for at fjerne alle betingelsesegenskaber fra de markerede celler.

## Ændring af cellestørrelser

Fanebladet Position i dialogen Celleformat lader dig ændre størrelsen af de markerede celler. Bemærk at ændre højde på en enkelt celle ændrer højden på alle celler i den linjen, og på samme måde påvirker en ændring af bredden hele søjlen.

Du kan også vælge rækkerne eller søjlerne som skal ændres og derefter vælge Ændre størrelse af række... eller Ændre størrelse af søjle... fra menuen som vises med højre museknap, eller i menuerne Format Række og Format Søjle.

Hvis du flytter musemarkøren så dens spids peger på linjen mellem to rækkenumre til venstre i &kspread;s vindue, så ændres markøren til to parallelle linjer, med en kort pil fra hver linje. Når markøren ser sådan ud, kan du holde venstre museknap nede og trække kanten mellem de to rækker, for at ændre højden på den øverste linje. En lignende teknik kan bruges for at ændre bredden på en søjle.

For at sætte rækkehøjden eller søjlehøjden til det minimale der er nødvendigt for at vise indholdet, vælges hele rækken eller søjlen, og der højreklikkes på rækkens eller søjlens etiket. I menuen som kommer frem vælges Justér række eller Justér søjle. Rækken eller søjlen ændrer størrelse til det minimalt nødvendige. Du kan også vælge en enkelt celle eller et område af celler, og klikke på Justér række & søjle enten fra højreklik-menuen eller Format-menuen.

Du kan ændre et antal rækker eller søjler ved siden af hinanden til samme størrelse ved at vælge Format Række Gør rækker ens eller Format Søjle Gør søjler ens.

## Sammenflet celler

Det er ofte praktisk at have en celle som breder sig over to eller flere søjler eller langs mere end en linje. Dette kan gøres ved at slå to eller flere celler sammen til en. Markér cellerne som skal slås sammen, og vælg derefter Data Sammenflet celler.

For at vende om på handlingen, markeres den sammenflettede celle og vælg Opdel celler i menuen Data.

## Skjul rækker og søjler

Et færdigt regneark kan ofte komme til at at se pænere ud ved at skjule celler som indeholder mellemtrin i beregningen, så kun vigtige inddata- og resultatområder vises.

Du kan skjule markerede rækker og søjler i &kspread; ved at bruge valgmulighederne Skjul rækker og Skjul søjler i menuen Format Række, Format Søjle eller menuer som vises med højre museknap. Skjulte rækker og søjler vises ikke på skærmen, og er ikke med på en udskrift.

At skjule celler på denne måde gør dem også noget sværere at ændre ved en fejl.

For at skjule en linje eller søjle, vælges Række Vis rækker... eller Søjle Vis søjler... i menuen Format. Du kan markere et hvilket som helst antal rækker at vise i dialogen som åbnes (brug &Ctrl; og klik for at markere flere rækker eller søjler).

## Egenskaber for arbejdsark

Du kan enten få adgang til nuværende arbejdsarks egenskaber ved at højreklikke på arbejdsarkets faneblad og vælge Egenskaber for arbejdsark eller ved at bruge menuen Format Arbejdsark Egenskaber for arbejdsark. Bemærk at du kun kan få adgang til arbejdsarkets egenskaber når dokumentet eller arbejdsarket ikke er beskyttet.

Du kan indstille forskellige egenskaber som er gyldige på nuværende arbejdsark. Ved at klikke på O.k. iværksættes dine ændringer og Standard vender tilbage til standardindstillinger.

Dialogen Egenskaber for arbejdsark.

Layoutretning:

  Lader dig vælge arkets orientering. Standard er at bladets første søjle er til venstre. Hvis du vælger Højre til venstre, er den første søjle til højre og de øvrige tilføjes fra højre mod venstre.

Skjul nul

  Hvis dette felt er markeret, så vises alle celler som indeholder værdien nul som tomme.

Automatisk genberegning

  Denne indstilling styrer om formler automatisk beregnes om når værdien i en celle de refererer til ændres.

Vis søjle som nummer

  Hvis dette felt er markeret vises søjleoverskrifter som tal i stedet for bogstaver. Bogstaver er standard.

Brug LC-tilstand

  Hvis dette felt er markeret vises cellereferencen til venstre i formellinjen i LC-tilstand (dvs. L2C3) i stedet for dens normale form B3. Det synes ikke at være særligt nyttigt for øjeblikket.

Konvertér første bogstav til stort bogstav

  Markeres dette felt, så konverteres første bogstav automatisk i al tekst som du skriver ind til stort bogstav.

Vis gitter

  Hvis markeret vises gitteret (cellernes grænser). Dette er standard. Hvis du afmarkerer det, skjules gitteret.

Vis sidekanter

  Hvis du markerer dette tegnes sidekanterne på nuværende ark. Normalt vises sidekanterne ikke. Det er nyttigt at se sidekanterne hvis du vil udskrive bladet.

Vis formel

  Hvis dette felt er markeret, så viser &kspread; selve formlen i celler i stedet for resultatet.

Vis formelindikator

  Hvis dette felt er markeret viser &kspread; en lille blå trekant i nederste venstre hjørne af celler som indeholder formler. Dette er nyttigt hvis du vil beskytte celler med formler.

Vis kommentarindikator

  Hvis dette felt er markeret så markeres celler som indeholder kommentarer med en lille rød trekant i øverste højre hjørne.