# Design af forespørgsler i database

Hovedformålet med en database er at opbevare og hjælpe til med at få information du søger efter frem. I modsætning til databaser på skrevet papir, tillader en &kexi; database at du angiver flere søgebegreber. Resultater returneres hurtigere endog for store datamængder. Alt dette er muligheder som findes for databaser, men for at kunne lave en effektiv forespørgsel i databasen, skal man dog lære sig hvordan man fortæller databasen hvad man søger efter.

Du kan begrænse data fra databasen til et fordefineret sæt rækker og søjler med en databaseforespørgsel, samt dynamisk sammensætte data som kommer fra flere tabeller.

For at se hvordan en forespørgsel fungerer i praksis, vil du oprette en forespørgsel om `kontakter` som sammensætter data fra to tabeller: `personer` og `telefonnumre` (konstruerede i kapitel 3.1 og udfyldte med data i kapitel 3.2 ).

1. Opret en ny tom forespørgsel ved at vælge Indsæt Forespørgsel i menulinjen. Konstruktionsvinduet vises. Vinduet er opdelt i to områder: forespørgselsrelationer længst oppe og forespørgselssøjler nedenfor.

2. Vælg tabellen `personer` i dropned-feltet Tabel: længst oppe i vinduet og klik på knappen Tilføj. En grafisk repræsentation af tabellen vises i relationsområdet. Gør det samme med tabellen `telefonnumre` for også at indsætte den, som i billedet nedenfor.

3. Tilføj forespørgselsrelationer ved at bruge musens træk og slip-teknik: klik på feltet `identifikation` i tabellen `personer`, træk og slip det på feltet `person` i tabellen `telefonnumre`. Det sammensætter begge felter ved at oprette en ny relation.

4. Dobbeltklik på feltet `navn` i tabellen `personer` for at tilføje feltet som en forespørgselssøjle. Tilføj felterne `efternavn`, `gade`, `nummer`, `poststed` fra `personer` og `telefon` fra tabellen `telefonnumre` på lignende måde.

5. Konstruktionen af forespørgslen er nu klar til at testes. Klik på knappen Skift til datavisning i værktøjslinjen, for at skifte fra konstruktion til visning af data som der sørges for som resultat af forespørgslen.

6. Gem konstruktionen af din forespørgsel ved at klikke på knappen Gem i værktøjslinjen. Du kan også bruge Fil Gem i menulinjen eller trykke på tasterne Ctrl S. Eftersom forespørgslen endnu ikke er gemt, bliver du bedt om at angive et navn på den. Indtast teksten `Kontakter` i feltet Overskrift og klik på knappen O.k.